পাটনাগড় বোমাহামলা
পাটনাগড় বোমা হামলা (খবরে পাটনাগড় পার্সেল বোমা নামেও উল্লেখ করা হয়) হল ২৩ ফেব্রুয়ারি ২০১৮ তারিখে ভারতের ওড়িশা রাজ্যের বলাঙ্গির জেলার একটি নোটিফায়েড এরিয়া কাউন্সিল পাটনাগড়ে ঘটে যাওয়া একটি বোমা হামলা। ২৬ বছর বয়সী সফটওয়্যার ইঞ্জিনিয়ার সৌম্য শেখর সাহু এবং তার জ্যেঠিমা জেমামণি সাহু, সৌম্যর বাড়িতে আসা পার্সেল বোমা ফেটে নিহত হন, সৌম্যের বিয়ের কয়েক দিন পরেই এই ঘটনা ঘটেছিল। সৌম্যর স্ত্রী রিমা গুরুতর আহত হন। কয়েক মাস ধরে তদন্তের পর পুলিশ সৌম্যর মায়ের এক সহকর্মীকে গ্রেপ্তার করে, সৌম্যর মা কলেজে যাঁর স্থলাভিষিক্ত হয়েছিলেন।